PATVIRTINTA

Prezidento Jono Žemaičio gimnazijos

direktoriaus 2023 m. rugsėjo 13 d.

įsakymu Nr. V1-78

**PREZIDENTO JONO ŽEMAIČIO GIMNAZIJOS KIEMSARGIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Prezidento Jono Žemaičio gimnazijos kiemsargis yra priskiriamas darbininkų grupei.
2. Pareigybės lygis – D.
3. Kiemsargis pavaldus direktoriaus pavaduotojui ūkio reikalams.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Kiemsargio kvalifikacijai netaikomi išsilavinimo ar profesinės kvalifikacijos reikalavimai.

5. Kiemsargis turi žinoti:

5.1. jam pavestos prižiūrėti teritorijos ribas;

5.2. prižiūrimai teritorijai keliamus sanitarinius reikalavimus;

5.3. buitinių atliekų tvarkymo pagrindus.

6. Kiemsargis privalo vadovautis gimnazijos nuostatais, gimnazijos direktoriaus įsakymais, gimnazijos darbo tvarkos taisyklėmis, darbuotojų saugos ir sveikatos instrukcijomis, šiuo pareigybės aprašymu ir kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Kiemsargis vykdo šias funkcijas:

1. pradėdamas darbą apeina gimnazijos teritoriją ir įsitikina, ar visi šuliniai uždengti dangčiais, ar nėra nutrauktų oro elektros linijų laidų;
2. palaiko tvarką ir švarą gimnazijos teritorijoje;
3. nustatytu laiku ryte ir vakare tvarko pavestą prižiūrėti teritoriją, o likusį laiką stebi teritorijos būklę ir nedelsiant šalina teritorijoje atsiradusias šiukšles;
4. kiekvienų metų pavasarį ir rudenį atlieka pagrindinį teritorijos valymą: šiukšles, sausą žolę, nukritusius medžių lapus, medžių ir krūmų šakas sugrėbia į krūvas ir pasirūpina, kad jos būtų pašalintos iš gimnazijos teritorijos;
5. pasirūpina, kad šiukšlės ir kitos atliekos būtų kraunamos tik į tam tikslui skirtus konteinerius;
6. nurodo gimnazijos vadovui tvarkos pažeidėjus;
7. prižiūri, kad transporto priemonės nebūtų statomos ant vejos, nevažinėtų per želdinius, želdinių netryptų pėstieji;
8. sodina ir prižiūri želdinius ir gėlynus, karpo krūmus, nupjauna žolę, grėbia lapus;
9. praneša tiesioginiam vadovui apie teritorijoje pastebėtus senyvus medžius, įlūžusias šakas, kurios gali kelti pavojų aplinkiniams, įtartinus asmenis, daiktus, medžiagas, galinčias sprogti ar kitaip pakenkti sveikatai, atsiradusius kenkėjus ir imasi priemonių kenkėjams pašalinti;
10. kasdien pašalina teritorijoje esančias šiukšles;
11. nušluoja šaligatvius, gimnazijos išorėje esančius laiptus, stadione esančius bėgimo takus, kitus takus;
12. žiemos metu nukasa sniegą ir šalina ledą iš gimnazijos teritorijos, nuo privažiavimo kelių, šaligatvių, prie atliekų surinkimo konteinerių, pabarsto takus ir kelius smėliu, pasirūpina, kad nedelsiant būtų nudaužomi nuo stogų pastebėti kabantys ledo varvekliai;
13. kilus gaisrui, informuoja gimnazijos vadovus apie gaisrą ir iškviečia ugniagesius, pradeda gaisrą gesinti turimomis priemonėmis;
14. baigęs darbą, šiukšles sudeda į dėžes ir į tam tikslui skirtas vietas, apžiūri priskirtą teritoriją, patikrina ar nepalikta įrankių, ar neliko gaisrą galinčių sukelti medžiagų, sudeda įrankius, darbo rūbus ir apsaugines priemones į tam skirtą vietą;
15. esant reikalui atlieka kitus gimnazijos administracijos nurodytus darbus.

**IV SKYRIUS**

**ATSAKOMYBĖ**

8. Kiemsargis atsako už:

1. priskirtos gimnazijos teritorijos tvarką ir švarą;
2. tvarkingą įrenginių ir įrankių eksploataciją ir jų priežiūrą;
3. želdinių ir augalų priežiūrą;
4. patikėtų materialinių vertybių saugojimą;
5. žalą, padarytą gimnazijai dėl savo kaltės ar neatsargumo.

9. Darbuotojas privalo kurti ir puoselėti emociškai saugią, mokymuisi palankią socialinę emocinę aplinką, užtikrinti fizinį, psichologinį mokinių saugumą ugdymo proceso metu, reaguoti į smurtą ir patyčias pagal gimnazijos nustatytą tvarką.

10. Kiemsargis už savo pareigų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)